ПРОЈЕКТНИ ЗАДАТАК ЗА ИЗРАДУ ПРОЈЕКТНО ТЕХНИЧКЕ
ДОКУМЕНТАЦИЈЕ ЗА ЈАВНУ ПАРКИНГ ГАРАЖУ НА КАТАСТАРСКОЈ
ПАРЦЕЛИ БРОЈ 1017/8 КО ЧАЧАК

УВОД

У непосредној близини аутобуског терминала, на ободу градског центра (на простору између улица Ломине, Железничке, Кужељеве и Милете Ћурчића) Планом генералне регулације „Центар“ у Чачку („Сл. лист града Чачка“ 15/2014 и 27/2018) у Урбанистичкој зони 5 – у урбанистичкoj целини 5.2, планирана је јавна вишеетажна паркинг гаража са пратећим садржајима у циљу превазилажења проблема паркирања у градском центру. 


ЛОКАЦИЈА

Јавна паркинг гаража са пратећим услужним и комерцијалним садржајима планирана је  на катастарској парцели број 1017/8 К.О. Чачак површине 2838 m2.
Предвидети укупно око 400 паркинг места на свим етажама ± до 10%, 5 паркинг места са пуњачима за електрична возила и не мање од 10 паркинг места за особе са посебним потребама , а све према важећем правилнику и стандарду.

У приземљу објекат је подељен на два дела, обзиром на пролазак улице Браће Глишића.

У приземљу објекта планирати јавни тоалет, а у делу орјентисаном ка  Кужељевој улици предвидети већи део пословног простора.

НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ
КВАЛИТЕТА

Технички прописи и стандарди који се примењују: Закон о планирању и изградњи
("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019- др.закон, 9/2020, 52/2021 и 62/2023), Правилник о садржини, начину и поступку израде и начину вршења контроле техничке документације према класи и намени објеката („Сл.гласник РС“, бр. 73/2019), Правилник о техничким захтевима за заштиту гаража за путничке аутомобиле од пожара и експлозија („Сл. лист СЦГ“ бр. 31/2005), Правилник о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама (Сл.гласник РС“ бр. 22/2015), Правилник о поступку спровођења обједињене процедуре електронским путем (Сл.гласник РС“ бр. 68/2019) односно у складу са важећим законским актима и припадајућим прописима.






ДЕО ИЗВОДА ИЗ ПЛАНСКЕ ДОКУМЕНТАЦИЈЕ, СМЕРНИЦЕ И
УРБАНИСТИЧКИ ПАРАМЕТРИ

Сходно планском акту План генералне регулације „Центар“ у Чачку („Сл. лист града Чачка“ 15/2014 и 27/2018) катастарска парцела број 1017/8 К.О Чачак налази се у Урбанистичкој зони 5 – у саставу Урбанистичке целине 5.2 - јавна паркинг гаража. Начелно су истакнуте најважније смернице за урбанистичку целину:

· Дозвољена намена - јавна паркинг гаража са пратећим услужним и комерцијалним  садржајима. У склопу гараже потребно је предвидети службене просторије за особље, и то: контролне и благајничке просторије, просторије за обезбеђење, санитарне просторије и техничке просторије за инсталациону опрему, а према могућству и простор за прање аутомобила и др. 

· Максимална спратност објекта је По+П+4 

· Дозвољена је изградња и више подземних нивоа уколико дозвољавају геомеханички и хидротехнички услови.

· Положај објекта одређен је грађевинском линијом која је дефинисана у односу на регулациону линију. Објекат поставити на или унутар грађевинске линије (Карта урбанистичке регулације и површина јавне намене). За четврту етажу  грађевинска линија повучена је на мин 5.0m у односу на основну грађевинску линију.

· Габарит подземне етаже може да буде и изван габарита основног објекта  при чему се не смеју прећи границе парцеле

· Индекс заузетости грађевинске парцеле је максимално 100%

· Приступ парцели остварити са јавне саобраћајнице: приступ из Улице браће Глишића

· Ширина улаза и излаза је мин. 2.5m за један ток кретања возила.

· Слободне површине око објекта поплочати, тако да служе за јавну употребу као пешачке комуникације.

· На слободним површинама поставити жардињере са зеленилом и цвећем.

· Приликом израде пројеката гараже за путничке аутомобиле обавезна је примена Правилника о техничким захтевима за заштиту гаража за путничке аутомобиле од пожара и експлозије („Сл. лист СЦГ“ бр. 31/2005)

· Обавезна израда Урбанистичког пројекта за комплекс јавне гараже.


ПРЕДМЕТ ПРОЈЕКТНОГ ЗАДАТКА

Јавна гаража са пратећим услужним и комерцијалним садржајем, максималнe спратности објекта је По+П+4. Дозвољена је изградња и више подземних нивоа уколико дозвољавају геомеханички и хидротехнички услови.

Предвидети по два колска улаза и излаза из гараже у складу са Правилником о техничким захтевима за заштиту гаража за путничке аутомобиле од пожара и експлозија („Сл. лист СЦГ“ бр. 31/2005).
[bookmark: _GoBack]Међуспратне таванице предвидети од преднапрегнутог бетона распона 10m и више у систему преднапрегнуте конструкције. Стубови морају бити увучени у односу на интерну саобраћајницу, ради лакшег паркирања возила.

Уколико је управно паркирање унутар гараже, саобраћајница између паркинг места мора бити минимум 6m.

За управно паркирање минималне димензије паркинг места морају бити 250/500cm.

Вертикални конструктивни елементи су армирано бетонски стубови, распоред стубова усагласити са важећим правилницима за сабраћајну комуникацију унутар јавних гаража.

Објекат третирати као отворени, где фасада мора бити полуотворена, проветрена, у складу са светским стандардима. Сагледати могућност поствљања зеленог појаса (жардињера на етажама, зелених зидова) на фасадама објекта.

У приземљу објекта пројектовати:

· Јавни тоалет са таолетима за мушкарце, жене, толает пројектован по стандардима за лица са инвалидитетом и кабина за пресвлачење беба.

· Просторију за одржавање хигијене

· Пословни простор за потребе ЈКП „Паркинг сервис“ Чачак (канцеларије, таолет, кухиња и помоћне просторије) површине 300m2 ± 10%;

· Пословни простор за потребе Града површине 80m2
 
· Просторију за наплату паркинга

· Све неопходне техничке просторије у складу са захтевима намена у објекту


Приликом израде пројекта јавне гараже пројектовати соларну електану снаге до 160kW  (соларне панеле на крову објекта) у циљу производње електричне енергије за потребе јавне гараже. Снагу соларне електране одредити на основу прорачуна.


Сходно свему наведеном, обавеза Пројектанта је да:

1. Изради Идејно решење (ИДР) усаглашено између Понуђача и Наручиоца за потребе Урбанистичког пројекта, у оквиру ове активности потребно је израдити:

- Тродимензионалне приказе предметног објекта- 8 прилога (5 спољних приказа и 3 приказа унутрашњег простора)

- Тродимензионалну видео анимацију објеката у HD резолуцији у трајању од 30 секунди.

2. Изради Урбанистички пројекат (УП) на основу усвојеног идејног решења (ИДР)

3. Учествује у раду Комисије за планове Града Чачка, у циљу представљања приказа планиране концепције објекта и урбанистичко - архитектонске разраде локације. У случају да Наручилац на документацију добије примедбе Комисије за планове Града Чачка, Пројектант је дужан да поступи по примедбама и отклони недостатке пројектне документације, без права да за то тражи додатну надокнаду.

4. Изради Идејно решење (ИДР) за потребе подношења захтева за Локацијске услове, поднесе захтев и води поступак за добијање Локацијских услова у оквиру Обједињене процедуре, у име и за рачун Наручиоца.

5. Изради елаборат о геотехничким условима изградње.

6. Изради захтев за одлучивање о потреби процене утицаја на живитну средину и студију о процени утицаја на животну средину, уколико је потребна, подноси захтеве надлежним органима, огласе и др.

7. Изради Пројекат за грађевинску дозволу (ПГД) на основу добијених локацијских услова, поднесе захтев и води поступак за добијање Решења о грађевинској дозволи у оквиру Обједињене процедуре, у име и за рачун Наручиоца.

8. Сарађује са вршиоцем техничке контроле пројекта за грађевинску дозволу (ПГД), даје одговоре и поступи по евентуалним примедбама техничке контроле.

9. Изради Пројекат за извођење радова (ПЗИ);

10. Поднесе захтев и води поступак за прибављање сагласности МУП-а у оквиру Обједињене процедуре, у име и за рачун Наручиоца.

11. На захтев представника Наручиоца Пројектант је дужан да пружи сва потребна обавештења у погледу стања израде документације, обезбеди увид у рад на документацији и упознавање са парцијалним резултатима

12. Наручиоцу доставити 4 примерка ПЗИ-а у папирном облику, 6 примерка у електронском облику на преносивом диску. Документација у електронском формату потребно је доставити у: Отвореном облику и то у следећем формату (текст – docx, нумеричку документацију – xls, графичку документацију – dwg, IFC), затвореном облику у  PDF формату.

13. Учествује у раду комисје за јавну набавку извођења радова изградње јавне гараже у циљу потребних усмерења и координација припремања пројектног задатка, достављања техничких решења и др.


Напомена:

Обавезе Наручиоца:

-  израда КТП-а за катастарску парцелу број 1017/8 К.О. Чачак и 
- плаћање свих такси у току поступка Обједињене процедуре и осталих такси захтеваних од стране Јавних предузећа.
